KOUVOLAN HALLINTO-OIKEUS		LAUSUNTO		HOB 30
PL 401
45101 KOUVOLA
				8.11.2010

Oikeusministeriö@om.fi

Lausuntopyyntönne 8.9.2010 OM 19/41/2007

JULKISYHTEISÖN VAHINGONKORVAUSVASTUUTA KOSKEVA SELVITYS

Virkatyönä laaditussa selvityksessä on melko laajasti arvioitu vuoden 1974 vahingon-
	korvauslain julkisyhteisön korvausvastuuta koskevien säännösten ajanmukaisuutta ja
	hyväksyttävyyttä 2010 luvun Suomessa. Selvityksen tekeminen on ollut paikallaan ja
	se sisältää mielenkiintoista pohdintaa ja alustavia ehdotuksia nykyisten julkisen vallan
	käyttöön liittyvien korvausoikeudellisten periaatteiden uudistamiseksi. Säännösten
	uudistaminen onkin paikallaan. 

	Kouvolan hallinto-oikeus kiinnittää tässä vaiheessa huomiota ainoastaan muutoksen-
	hakuvaatimusta (kohta 2.4.) koskevaan osaan selvityksessä. Näyttää ensinnäkin siltä,
	ettei vahingonkorvauslain 3 luvun 4 § ole käytännössä muodostunut merkittäväksi
	rajoitteeksi oikeutettujen korvausten saamiselle. Säännöksiä uudistettaessa on joka
	tapauksessa tärkeää pyrkiä välttämään tilanne, jossa yleisessä alioikeudessa arvioidaan 	muun muassa tuottamukseen liittyviä kysymyksiä ilman, että tiedossa on hallinto-oikeuden 	ratkaisu korvausprosessiin johtaneen hallintopäätöksen lainmukaisuudesta. Kysymys
	päätöksen virheellisyydestä on aina ensimmäinen selvitettävä kysymys ja olisi loogista
	ajatella, että hallintopäätöksin tapahtuvan julkisen vallankäytön lainmukaisuuden kontrolli 	ja asiaan liittyvät korvausvaatimukset ratkaistaisiin samassa prosessissa hallintolain-
	käytössä. Tätä forumkysymystä selvityksessä ei ole lainkaan tarkasteltu.  

	KOUVOLAN HALLINTO-OIKEUS